
VÉLEMÉNY
A Foglalkoztatási és Szociális Bizottság felkéri a Költségvetési Ellenőrző Bizottságot mint illetékes bizottságot, hogy állásfoglalásra irányuló indítványába foglalja bele a következőket:
<RepeatBlock-Dec>
–	tekintettel a Számvevőszéknek a 2023. évi pénzügyi évre vonatkozó költségvetés végrehajtásáról szóló éves jelentésére, az ügynökség válaszaival[footnoteRef:1] együtt, valamint a Számvevőszék különjelentéseire; [1:  	HL C, C/.../..., ..., ELI: ... / a Hivatalos Lapban még nem tették közzé.] 

1.	megelégedettségének ad hangot azzal kapcsolatban, hogy a Számvevőszék kijelentette, hogy az Unió 2023-as évre vonatkozó összevont beszámolója minden lényeges szempontból híven tükrözi az Unió ezen időpontban fennálló pénzügyi helyzetét;
2.	emlékeztet arra, hogy az EU pénzügyi érdekei védelmének biztosítása érdekében nyomon kell követni az uniós források felhasználását; felhívja a Bizottságot, hogy teljes mértékben használja ki a rendelkezésre álló eszközöket az uniós értékek és a jogállamiság súlyos megsértése egyértelmű kockázatának kezelésére;
3.	emlékeztet arra, hogy a „Gazdasági, társadalmi és területi kohézió” 2a. alfejezet alatti kiadások az EU tagállamai és régiói közötti különbségek csökkentésére összpontosítanak; hangsúlyozza, hogy az uniós kohéziós politika fontos szereppel bír a szociális jogok európai pillére és annak cselekvési terve és a kapcsolódó kiemelt céljai végrehajtásának támogatásában, amelyek jelentősen hozzájárulnak az EU foglalkoztatási, szociális, oktatási és készségfejlesztési szakpolitikáihoz, beleértve az e területeken végrehajtott strukturális reformokat is;
4.	hangsúlyozza különösen az ESZA+ fontosságát, amelynek célja a magas szintű foglalkoztatás, a méltányos szociális védelem, képzett és reziliens munkaerő kialakítása, valamint a befogadó és összetartó társadalmak megvalósítása, mivel ezek kulcsfontosságúak a szegénység felszámolásához; kiemeli, hogy ennek az alapnak folyamatos pénzügyi és politikai támogatást kell kapnia az uniós, nemzeti és regionális intézményektől az elkövetkező évek célkitűzéseinek és céljainak megvalósításához; hangsúlyozza, hogy a regionális szereplőket, különösen a helyi szinten tevékenykedő civil társadalmi szervezeteket és szociális partnereket szorosan be kell vonni az ESZA+ által finanszírozott tevékenységek végrehajtásába;
5.	üdvözli a készségek európai évének 2023. május 9-i elindítását, amelynek célja az uniós vállalkozások, különösen a kis- és középvállalkozások (kkv-k) versenyképességének fokozása és a minőségi munkahelyek létrehozásához való hozzájárulás a zöld és digitális átállásban rejlő lehetőségek társadalmilag igazságos, inkluzív és méltányos módon történő teljes körű kiaknázása érdekében;
6.	aggodalommal állapítja meg, hogy az összes fennálló kötelezettségvállalás 2023 végére rekordösszeget, 543 milliárd EUR-t ért el, főként a megosztott irányítású alapok, valamint a Next Generation EU (NGEU) megnövekedett kötelezettségvállalása miatt, de megjegyzi, hogy a 2024–2026-os időszakban az összes fennálló kötelezettségvállalás várhatóan csökkenni fog;
7.	aggodalommal állapítja meg, hogy a Számvevőszék becslése szerint a TPK „Kohézió, reziliencia és értékek” című 2. fejezetének hibaszintje 2023-ban elérte a 9,3%-ot, szemben a 2022. évi 6,4%-kal; hangsúlyozza, hogy ez jelentősen meghaladja a korábbi évek már amúgy is magas arányát, aminek következtében a Számvevőszék kedvezőtlen véleményt adott ki a költségvetési kiadások jogszerűségéről és szabályszerűségéről; elismeri, hogy ezen a területen a legtöbb kiadás magas kockázatú kiadásnak minősül, mivel azok elsősorban költségtérítési alapon és gyakran összetett szabályok szerint működnek;
8.	sürgős fellépésre szólít fel a hibaarány jövőbeli csökkentése érdekében, különösen a 2021–2027 közötti finanszírozási időszakban, és tudomásul veszi a Számvevőszék azon észrevételét, hogy a források kifizetésének összetettsége hatással van a hibakockázatra; megjegyzi azonban, hogy a Számvevőszék elismeri, hogy számos olyan tényező van, amely további nyomást gyakorolt a tagállamok közigazgatására, és növelte a kockázatot a kiadások szabályszerűségének és a hatékony és eredményes pénzgazdálkodás elveivel való összhangjának biztosítására vonatkozó képességük tekintetében; emlékeztet ezekre a tényezőkre, többek között a REACT-EU keretében rendelkezésre bocsátott jelentős többletforrásokra, valamint a 2014–2020-as kohéziós támogathatósági időszak 2023. december 31-i záró időpontjára, amely az elmúlt néhány évben átfedésben volt a Helyreállítási és Rezilienciaépítési Eszköz támogathatósági időszakával;
9.	aggodalmát fejezi ki amiatt, hogy a Bizottság előrejelzése szerint a kohéziós politikai alapok – többek között az Európai Szociális Alap Plusz – tekintetében visszavont kötelezettségvállalások 2,2 milliárd EUR-ra rúgnak a 2024–2027-es időszakra, ami ötszöröse a 2022. évi előrejelzésének, főként a tartósan alacsony arányú felhasználás miatt; hangsúlyozza, hogy az Európai Bizottságnak meg kell határoznia, hogyan segíthetné a tagállamokat abban, hogy a hatékony és eredményes pénzgazdálkodás tiszteletben tartása mellett javítsák az uniós források felhasználását;
10.	megjegyzi, hogy a magas infláció (6,4%) továbbra is hatással volt az uniós költségvetésre; figyelmeztet arra, hogy a Bizottság inflációs előrejelzése alapján az uniós költségvetés 2025 végére vásárlóerejének mintegy 13%-át veszítheti el;
11.	elismeri a Bizottság által a bölcsődei személyzet internalizálása terén elért eredményeket; felszólít a jó munkakörülmények és a szerződéses stabilitás biztosítására irányuló erőfeszítések folytatására;
12.	arra ösztönzi a Bizottságot, hogy a lehető leghamarabb hajtsa végre a Számvevőszék fennmaradó ajánlásait.</RepeatBlock-Dec>

